Klub-vb: Marokkó lesz a torna házigazdája 2013-ban és 2014-ben - NS
MTI 2011.12.17 15:16 Frissítve: 2014.12.22 02:29
Klub-vb: Marokkó lesz a torna házigazdája 2013-ban és 2014-ben
A Nemzetközi Labdarúgó-szövetség (FIFA) szombati döntése értelmében 2013-ban, illetve 2014-ben is Marokkó rendezi meg a klubvilágbajnokságot. A tornát így első alkalommal bonyolítják majd le az afrikai kontinensen, a vb 2000-es indulása óta ugyanis eddig Brazíliában, Japánban és az Egyesült Arab Emírségekben került rá sor.
Az idei klubvilágbajnokság döntőjét vasárnap a Bajnokok Ligája-győztes spanyol FC Barcelona, illetve a Libertadores-kupában diadalmaskodó brazil Santos vívja majd egymással Jokohamában.